Neoryctes

Se systematisk inndeling

Neoryctes er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

 Utseende 
Middelsstore, blankt svarte hornbiller, hannene uten horn på hodet. Oversiden er hvelvet, pronotum nokså tett og kraftig punktert, dekkvingene med punkter som i alle fall delvis danner punktrader.
Beina er korte og kraftige, særlig leggene noe utvidete, for-leggen med tre brede tenner.

 Levevis 
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

 Utbredelse 
Slekten er endemisk for Galápagosøyene, der artene lever på forskjellige øyer.
Den ble først funnet av Charles Darwin under hans jordomseiling med seilskipet HMS «Beagle».

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Neoryctes Arrow, 1908
 Neoryctes galapagoensis (Waterhouse, 1845)
 Neoryctes linelli Mutchler, 1938
 Neoryctes moreti Dechambre, 1991
 Neoryctes williamsi Cook et al., 1995

 Kilder 
 Cook, J., H.F. Howden og S.B. Beck (1995). The Galápagos Islands' genus Neoryctes Arrow (Coleoptera: Scarabaeidae: Dynastinae). The Canadian Entomologist 127: ? 
 Dynastidae du monde- sjekkliste over artene 
 Generic Guide to New World Scarab Beetles - Neoryctes 

 Eksterne lenker 


Kategori:Hornbiller
Kategori:Biller formelt beskrevet i 1908
Kategori:Dyr formelt beskrevet av Gilbert John Arrow
Kategori:Galapagosøyenes insekter